CELEX: 62011CN0172
Language: et
Date: 2011-04-11 00:00:00
Title: Kohtuasi C-172/11: Eelotsusetaotlus, mille on esitanud Arbeitsgericht Ludwigshafen am Rhein (Saksamaa) 11. aprillil 2011 — Georges Erny versus Daimler AG — Werk Wörth

30.7.2011   
            
            
               ET
            
            
               Euroopa Liidu Teataja
            
            
               C 226/9
            
         Eelotsusetaotlus, mille on esitanud Arbeitsgericht Ludwigshafen am Rhein (Saksamaa) 11. aprillil 2011 — Georges Erny versus Daimler AG — Werk Wörth
   (Kohtuasi C-172/11)
   2011/C 226/16
   Kohtumenetluse keel: saksa
   
      Eelotsusetaotluse esitanud kohus
   
   Arbeitsgericht Ludwigshafen am Rhein
   
      Põhikohtuasja pooled
   
   
      Hageja: Georges Erny
   
      Vastustaja: Daimler AG — Werk Wörth
   
      Eelotsuse küsimused
   
   
               1)
            
            
               Kas pensionieelsel perioodil osaajaga töötamist reguleeriva individuaallepingu säte — nagu pooltevahelise pensionieelsel perioodil osaajaga töötamise lepingu § 5 punkt 1 —, mille kohaselt ka Prantsusmaalt pärit piirialatöötajate puhul arvutatakse kokkulepitud hüvitist Saksa Mindestnettoentgeltverordnung’i (miinimumnetotöötasude määrus) alusel, on vastuolus ELTL artikliga 45, mida täpsustab nõukogu 15. oktoobri 1968. aasta määruse (EMÜ) nr 1612/68 (1) artikli 7 lõige 4?
            
         
               2)
            
            
               Kui Euroopa Kohtu vastus esimesele küsimusele on jaatav,
               siis kas arvestades ELTL artiklit 45, mida täpsustab määruse (EMÜ) nr 1612/68 artikli 7 lõige 4, tuleb vastavaid kollektiivlepingute sätteid — nagu 24. juuli 2000. aasta ettevõtte kokkuleppe punkti 8.3 ja 23. novembri 2004. aasta kollektiivlepingu § 7 — tõlgendada nii, et piirialatöötajate puhul ei ole lubatud hüvitist arvutada Mindestnettoentgeltverordnung’is toodud tabeli alusel?
            
         
      (1)  Nõukogu 15. oktoobri 1968. aasta määrus (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15).